Agust D (იუნგის ალბომი)

Agust D — ამავე სახელწოდების მქონე სამხრეთ კორეელი რეპერის სადებიუტო მიქსტეიპი, რომელიც უფრო მეტად ცნობილია როგორც Suga BTS-იდან. იგი გამოიცა 2016 წლის 15 აგვისტოს Big Hit Entertainment-ის მიერ SoundCloud-ზე.

წინაპირობა
სანამ სამხრეთკორეული ბოიბენდის, BTS-ის რეპერის, Suga-ს კარიერას დაიწყებდა, Agust D-მ მუსიკალური ტექსტების წერა და MIDI-ზე მუშაობა 13 წლის ასაკში დაიწყო, ხოლო 17 წლის ასაკში ხმისჩამწერ სტუდიაში მუსიკის კომპოზიტორად და არანჟირებაზე ნახევარ განაკვეთზე მუშაობდა. მიწისქვეშა რეპერის სტატუსით "Gloss"-ის სახელით მოღვაწე Agust D თავდაპირველად Big Hit Entertainment-ში 2010 წელს პროდიუსერის სტატუსით შევიდა და სამი წლის განმავლობაში გადიოდა ტრენინგს Big Hit Entertainment-ში წევრებთან, J-Hope-თან და RM-თან ერთად, სანამ 2013 წელს BTS-ის წევრად შედგებოდა მისი დებიუტი. BTS-ში კარიერის საწყის წლებში ისიც და მისი ჯგუფელი RM-იც სამხრეთ კორეის მიწისქვეშა ჰიპ-ჰოპ სცენის მხრიდან კრიტიკის წინაშე დადგნენ "გაყიდვისა" და K-pop აიდოლებად გახდომის გამო.

BTS-ის წევრის ვალდებულებებს შორის, Agust D იყენებდა დროს თვითმფრინავსა და სასტუმროს ნომრებში კონცერტების შემდეგ, რათა უწყვეტად ეწარმოებინა და შეექმნა მუსიკა. Grazia Korea-სთვის მიცემულ ინტერვიუში Agust D-მ გამოთქვა სურვილი გამოეშვა ის მუსიკა, რომლის კეთებაც თავად სურდა პოპულარული მოთხოვნებისა თუ მუსიკალური რეიტინგების გათვალისწინების გარეშე. მან განიზრახა თავისი მუსიკა უფასოდ, მიქსტეიპის სახით გამოეშვა, რათა თავიდან აეცილებინა მსგავსი მოსაზრებები და აღნიშნა, რომ ალბომს "აქვს გარკვეულ ჩარჩოებში მოქცევის შეგრძნება" კომპანიის მხრიდან პრომოუშენსა და რეკლამირებაში ჩართულობის აუცილებლობის გამო.

თავისი ნამუშევრების Suga-ს სახელით შესრულებული სამუშაოსგან განსასხვავებლად, მან შექმნა ალტერ ეგო "Agust D", რომელიც მიღებულია ინიციალებისგან DT, რაც მისი დაბადების ადგილის Daegu Town-ის (ქალაქი დეგუ) აბრევიატურაა, და უკუღმა დაწერილი "Suga"-სგან. კარიერის განმავლობაში სტაბილურად აგროვებდა სიმღერებს, Agust D-მ თავისი მიქსტეიპის შესაქმნელად გამოიყენა მთელი რიგი სიმღერები, რომლებიც დაწერილი იყო ჯერ კიდევ 2011 წლიდან და დასრულებული გამოშვებამდე ერთი თვით ადრე. Agust D-ის გამოშვება მოჰყვა RM-ის ამავე სახელწოდების მიქსტეიპს RM (2015) და BTS-ის პირველი კომპილაციური ალბომის The Most Beautiful Moment in Life: Young Forever (2016) და The Most Beautiful Moment in Life On Stage: Epilogue Tour-ის წარმატებას.

მუსიკა და ლირიკა
Agust D-ის საბოლოო ვერსია მოიცავს ათ ტრეკს SoundCloud-ზე და რვა ტრეკს სტრიმინგ და ჩამოსატვირთ სერვისებზე. კრიტიკოსებმა Agust D მიიჩნიეს, როგორც მნიშვნელოვანი გადახვევა მისი წინა კატალოგიდან, როგორც BTS-ის წევრისა, ჰარდკორ რეპის სტილით, რომელიც ხაზს უსვამდა მის მიწისქვეშა გავლენებს. Billboard-მა და Fuse-მა შეაქეს ალბომის განსხვავებულობა K-pop-ის თანამედროვეებისგან მისი გულწრფელობითა და Agust D-ის მიერ დამოუკიდებელი პროდიუსირებით.

"Intro; Dt sugA", რომელიც წარმოაჩენს კლასიკური ტურნტაბლიზმის, ჰიპ-ჰოპის სტილში.

ტრეკი "Agust D", რომელშიც იყენებდა სწრაფ და ზუსტ რეპ ტექნიკას "ღრმა და ინტენსიურ ბასზე", რათა ხაზი გაესვა მისი თავდაჯერებულობისა და თვითიდენტობისთვის. 

"Give It to Me" გადავიდა "სრულმასშტაბიან დისებში" მისი კრიტიკოსების მიმართ. 

ხოლო მომდევნო "Skit"-მა გამოიკვლია Agust D-ისა და Suga-ს დუალობა "როგორც ადამიანისა და როგორც მუსიკოსის". 

"724148" ასახავდა "წარმატების" მნიშვნელობასა და Agust D-ის საწყისებს მის მშობლიურ ქალაქ დეგუში.

ტრეკი "140503 at Dawn", რომელიც შედგება მინიმალისტური ბიტებისგან.

"The Last" გამოყენებულია დრამატული ბიტები და რეპ ტექნიკა. სულის გამოსახატავად, რომელიც მოცული იყო დეპრესიით, ობსესიითა და თვითსიძულვილით, სეულში ოცნების დევნის შემდეგ. 

"Tony Montana"-ში Agust D-მ მოირგო ტონი მონტანას პერსონაჟი 1983 წლის ფილმიდან "ნაიარევი სახე" (Scarface), რათა ემსჯელა წარმატების, ამბიციისა და შურის ბუნებაზე. 

"Interlude: Dream, Reality"-ის ტექსტი შედგებოდა მხოლოდ სიტყვისგან "ოცნება", რომელიც გადადიოდა ფინალურ ტრეკში "So Far Away", ასახავდა სიტყვა "ოცნების" არსს და ამავდროულად მოუწოდებდა მსმენელს გაეგრძელებინათ ოცნება.

გამოშვება 
2016 წლის 29 ივლისს დადასტურდა, რომ Agust D-ის გამოშვების თარიღი იქნებოდა აგვისტოში. 15 აგვისტოს იგი გამოიცა SoundCloud-ზე და Twitter-ზე განთავსებული ლინკებით, "Agust D"-ის მუსიკალურ ვიდეოსთან ერთად. 18 აგვისტოს Agust D-მ გამოუშვა მომდევნო მუსიკალური ვიდეო სიმღერისთვის "Give It to Me". გარდა Grazia Korea-სა და Marie Claire Korea-სთვის მიცემული ინტერვიუებისა, Agust D-ს მიქსტეიპის შემდგომი პრომოუშენი არ გაუკეთებია. Fuse-მა მოგვიანებით ის მე-16 ადგილზე დაასახელა 2016 წლის 20 საუკეთესო მიქსტეიპის სიაში.

2018 წლის თებერვალში მიქსტეიპი ხელახლა გამოიცა ციფრული შესყიდვისა და სტრიმინგისთვის პირველი ორი ტრეკის, "Intro: DT sugA" და "Agust D"-ის გარეშე. ორივე ტრეკი ხელმისაწვდომი გახდა ჩამოსატვირთ და სტრიმინგ პლატფორმებზე მსოფლიოს მასშტაბით 2023 წლის აპრილში, მას შემდეგ რაც საბოლოოდ მიიღეს ნებართვა ჯეიმს ბრაუნის სიმღერის "It's a Man's Man's Man's World" სემპლის გამოყენებაზე, რომელიც სიმღერებში იყო გამოყენებული. თავად მიქსტეიპი ასევე პირველად გამოიცა სამხრეთ კორეის მუსიკალურ პლატფორმებზე; მანამდე იგი ქვეყნის შიგნით მხოლოდ Spotify-ის საშუალებით იყო ხელმისაწვდომი.

კომერციული წარმატება
Agust D-ის 2018 წლის ხელახალმა გამოცემამ Billboard-ის მსოფლიო ალბომების ჩარტში მესამე ადგილს მიაღწია, მეხუთე ადგილს Heatseekers Albums-ის ჩარტში და 74-ე ადგილს ალბომების ტოპ გაყიდვების ჩარტში. Agust D პირველად მოხვდა განვითარებადი არტისტების (Emerging Artists) ჩარტში 3 მარტის კვირის გამოშვებაში, 46-ე ადგილზე.

მიქსტეიპი პირველად მოხვდა იაპონიის Oricon Digital Albums ჩარტში 2023 წლის აპრილში, მეხუთე ადგილზე, 3–9 აპრილის პერიოდში 1,443 ასლის გაყიდვით. მომდევნო კვირაში მან დამატებით 147 ასლი გაყიდა.

სქოლიო
방탄소년단의 슈가, 민윤기, 혹은 Agust D
"Agust D - 'Agust D' Full Mixtape Download"
"BTS' Suga releases 'Agust D' mixtape in full on streaming services"
"BTS rapper Suga goes into blast mode on 'Give It to Me'"
"Agust D - 'Agust D' Full Mixtape Download"
"The 20 Best Mixtapes of 2016: #16 Agust D, 'Agust D'"
"BTS' Suga Addresses Depression & Cost of Fame on 'Agust D' Mixtape"
"Suga takes the spotliht with 'Agust D' mixtape: why you should know the BTS rapper's alter ego"
კატეგორია:2016 კატეგორია:მუსიკა კატეგორია:სამხრეთი კორეა 
კატეგორია:სამხრეთკორეელი მომღერლები